Sandybell

**Sandybell** on japanilainen animesarja vuosilta 1981-1982. Sarja myös tunnetaan nimellä Hello! Sandybell. Sarjaa on tehty 47 jaksoa. Sarjan on tehnyt japanilainen Toei Animation, joka on myös tehnyt sarjat Candy Candy ja Sailor Moon.

## Juoni
**Varoitus:  Seuraava kirjoitus paljastaa yksityiskohtia .**

Sandybell on suloinen pieni tyttö, joka asuu kauniissa skotlantilaiskylässä isänsä ja opettajansa Leslien ja hänen koiransa Oliverin kanssa. Sandybell on aina halunnut tietää äidistään mutta isä sanoo hänen olleen hyvin kaunis. Sandybell viettää vapaa-ajallaan leikkien muiden kylän lasten kanssa. Eräänä päivänä Sandybellia kiusaava Charles ja hänen kaksi kaveriaan, heittävät pallon kylässä sijaitsevaan linnan ikkunaan ja leimaavat Sandybellin syylliseksi. Sandybell menee kuitenkin linnaan pyytämään anteeksi, mutta huomaa että linnassa asuu kaunis Kreivitär, joka näyttää ihan Sandybelliltä. Sandybell ja Kreivitär ystävystyvät ja Kreivitär antaa muiden kylän lasten tulla leikkimään hänen luo. Kreivitär antaa Sandybellille kauniin valkonarssissin ja Sandybell päättää istuttaa sen rauhalliseen paikkaan. Sandybell tekee valkonarssissin ympärille puutarhan, jonka hän nimeää Äidin puutarhaksi, sillä hänen isänsä on sanonut hänen äitinsä olleen kuin valkonarsissi. Eräänä päivänä Charles kavereineen löytävät Äidin puutarhan seurattuaan Sandybellia ja alkavat tuhota sitä. Paikalle kuitenkin saapuu komea nuori poika, joka karkottaa Charlesin pois puutarhasta. Sandybellin kysyttyään hänen nimeään poika vastaa olevansa Kukkaisprinssi. Kylässä on myös kartano, jossa asuvat rikkaat mutta ilkeät Shearerit, joiden tyttö Kitty halutaan naittaa Kreivittären pojalle Markille. Kitty vihaa Sandybellia tämän säätymättömyyden ja luonteen vuoksi eikä voi käsittää mitä Kreivitär näkee tässä. Eräänä päivänä, joku murtautuu Kreivittären linnaan varastaen hänen poikansa Markin maalausvälineet. Sandybell on menossa Kukkaisprinssin maalausmalliksi mutta huomaa että hän on varastanut Markin välineet. Käy ilmi että Kukkaisprinssi onkin Mark itse, joka ei pidä rikkaiden elämästä mutta haluaa taiteilijaksi. Sandybellin ja Markin välille kehittyy romanssi mutta sitä piinaa Kitty, joka haluaisi Markin omakseen. Pian Kreivitär kuolee miehensä kanssa auto-onnettomuudessa, minkä vuoksi Mark ja Kitty menevät kihloihin. Mark ei halua Kittyä, sillä rakastaa Sandybellia. Mark päättää karata Lontooseen ryhtymään taiteilijaksi mutta jättää Sandybellin ikkunalle luonnoslehtiön, jossa on hänen piirtämiä kuvia Sandybellista. Sandybell löytää lehtiön ja huomaa sen olevan edelleen märkä. Hän yrittää lähteä Markin perään mutta hänen isänsä saa sydänkohtauksen. Isä viedään sairaalaan, missä hän toipuu sydänkohtauksesta ja Sandybell ystävystyy isänsä viereisessä huoneessa olevan Edwardin kanssa. Sandybell on surullinen Markin lähdöstä, mutta hän osaa kätkeä sen olemalla vain iloinen. Pian Kitty lähtee etsimään Markia Lontooseen. Jouluna Sandybell viettää joulua isänsä ja ystävien kanssa. Muiden lähdettyä isä menee nukkumaan keinutuoliin ja hänen taskustaan putoaa kirje, jonka Sandybell lukee. Käy ilmi että Leslie ei ole Sandybellin oikea isä. Isä saa pian taas sydänkohtauksen. Hän pyytää Sandybellia katsomaan lipastossa olevaan rasiaan. Rasiassa on valkonarsissin muotoinen korvakoru. Isä kertoo sen kuuluneen Sandybellin äidille, jota Sandybell oli pitänyt vauvana kädesään Leslien löydettyä hänet laivan upottua. Pian Leslie kuolee mutta ennen kuolemaansa hän käskee Sandybellia lähtemään lontooseen ystävänsä Ronwoodin luokse, joka oli Leslien kanssa samalla laivamatkalla. Sandybell lähtee Lontooseen, jossa häntä odottavat uudet seikkailut. Lontoossa Sandybell asettuu Ronwoodien luokse. Ronwoodin vaimo Honor ja tytär Eva eivät pidä Sandybellistä ja alkavat tekemään tämän elämisestä tuskaa. Sandybell tutustuu orpoon Ricky-poikaan ja heistä tulee hyvät ystävät. Mark on taiteilijana Lontoossa, jossa hän menestyy kehnosti, sillä piirtää surullisia teoksia. Kitty myös on Lontoossa, jossa hän yrittää etsiä Markia. Kun Sandybell eräänä päivänä saa kirjeen Skotlannista, Eva (joka on liittoutunut Kittyn kanssa) yrittää saada sen Kittylle, joka luulee kirjeen olevan Markilta. Eva ajautuu tämän jälkeen veneonnettomuuteen, josta Sandybell hänet pelastaa. Eva alkaa ystävystyä Sandybellin kanssa. Jouluna Sandybell palaa Skotlantiin, ja viettää joulua parhaiden ystäviensä kanssa. 

## Hahmot
### Sandybell Christie
Sandybell on kaunis vaaleatukkainen saparopäinen tyttö, jolla on pisamia. Hänellä on punainen mekko, jonka yllä on valkoinen esiliina. Sandybell on luonteeltaan positiivinen ja rohkea. 

### Leslie Christie
Sandybellin kasvatti-isä, joka pelastaa Sandybellin laivan uppoamiselta. Hän toimii opettajana kylän koulussa. Iältään hän on todennäköisimmin vanha. Hän on myös tiukka Sandybellille tämän luonteen vuoksi. Kuolee jaksossa 13.

### Oliver
Oliver on Sandybellin uskollinen koira. Alun perin Oliver oli heidän naapureiden koira, mutta Oliverin kiinnyttyä Sandybelliin, siitä tuli Sandybellin koira. Oliver on rodultaan skotlanninpaimenkoira. 

### Mark Branch Wellington
Sandybellin rakkauden kohde. Mark on Wellingtonin herttuan ja herttuattaren poika. Mark rakastaa taidetta ja haluaa olla taiteilija. Markin vanhempien kuoltua, hänet naitettiin Kittylle. Mark ei voinut naida Kittyä, koska rakasti Sandybelliä, joten karkasi Lontooseen ryhtyäkseen taiteilijaksi, josta hän jatkoi matkaa Pariisiin. 

### Kitty Shearer
Sandybellin rakkausvihollinen. Kitty ei siedä Sandybelliä, tämän rasavillin luonteen vuoksi. Kitty haluaa naida Markin ja ei voi ymmärtää mitä Mark näkee Sandybellissä. Kun Sandybell tekee toimittajan hommia, Kitty kilpailee häntä vastaan siinä.

### Alec Peterson
Sandybellin kanssa kilpaileva toimittaja. Joskus Alec auttaa häntä myös. Alec ihastuu Sandybelliin, eikä anna Markin nähdä Sandybelliä. Myöhemmin Alec menee Kittyn kanssa kihloihin.

### Ricky Kentle
Sandybellin ystävä. Sandybell tapaa Rickyn ollessaan Lontoossa. Ricky on Sandybellin tavoin orpo. Ricky on myös yhtä rasavilli kuin Sandybell.

### Carl "Can-Can" Ronwood
Leslien ystävä. Ronwood ja Leslie pelastivat Sandybellin laivaonnettomuudesta. Ronwood on Ronwood Newsin päätoimittaja. Leslien kuoltua Sandybell muuttaa hänen luokseen Lontooseen.

### Honor Ronwood
Ronwoodin vaimo. Ei voinut sietää aluksi Sandybelliä, koska hänen mielestä hänen miehensä rakasti tätä enemmän kuin omaa tytärtään. Myöhemmin leppyi, ja alkoi pitämään Sandybellistä. 

### Eva Ronwood
Ronwoodien tytär. Äitinsä tavoin ei aluksi pitänyt Sandybellistä, mutta leppyi Sandybellin pelastettua hänet veneonnettomuudesta. Hänestä ja Sandybellistä tuli hyviä ystäviä.

### Edward Lawrence
Sandybellin biologinen eno. Sandybell tapaa Edwardin ensi kertaa sairaalassa, kun Leslie toipui sydänkohtauksesta. Edward auttoi Sandybelliä aina avun tarpeessa.

### Linda Lawrence
Sandybellin biologinen äiti. Hänen menetettyä muistinsa laivaonnettomuudessa, hän ryhtyi nunnaksi ranskalaisessa lastenkodissa. Hän kuitenkin saa muistinsa takaisin ja muistaa että Sandybell on hänen tyttärensä.